open-index/open-wikipedia-markdown huggingface dataset:
পল স্যামুয়েলসন

**পল অ্যান্থনি স্যামুয়েলসন** () (জন্ম ১৫ই মে, ১৯১৫) আধুনিক অর্থনীতির জনক, বিখ্যাত মার্কিন অর্থনীতিবিদ এবং ১৯৭০ সালে অর্থনীতিতে নোবেল পুরস্কার বিজয়ী।  তিনি ২০০৯ সালের ১৩ই ডিসেম্বর মৃত্যুবরণ করেন।

## জীবনী
স্যামুয়েলসন ১৯৩৫ সালে শিকাগো বিশ্ববিদ্যালয় থেকে বিএ এবং হার্ভার্ড বিশ্ববিদ্যালয় থেকে ১৯৩৬ সালে স্নাতকোত্তর ও ১৯৪১ সালে পিএইচডি ডিগ্রি লাভ করেন। তিনি ১৯৪০ সালে ম্যাসাচুসেট্‌স ইনস্টিটিউট অফ টেকনোলজিতে অর্থনীতির সহকারী অধ্যাপক হিসেবে যোগদান করেন। ১৯৪৪ সালে সহযোগী অধ্যাপক এবং ১৯৪৭ সালে পূর্ণ অধ্যাপক পদে উন্নীত হন। প্রেসিডেন্ট কেনেডি এবং প্রেসিডেন্ট জনসন এর অর্থনৈতিক উপদেষ্টা হিসেবে খ্যাতি অর্জন করেন। ১৯৪৭ সালে প্রকাশিত *ফাউন্ডেশন অভ ইকোনমিক অ্যানালিসিস*  *Foundations of Economic Analysis* নামের গ্রন্থটি তার জীবনের সেরা কাজ।

## তথ্যসূত্র

বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:মার্কিন অর্থনীতিবিদ
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:জন বেটস ক্লার্ক মেডেল বিজয়ী
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:১৯১৫-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:মার্কিন নোবেল বিজয়ী
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন অর্থনীতিবিদ
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:ইহুদি মার্কিন লেখক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
কাকিলা

**কাকিলা** বা 'কাখলে' মিঠা পানির গারফিশ, দক্ষিণ ও দক্ষিণ-পূর্ব এশিয়ার মিঠা পানি এবং লোনা আবাসস্থলে পাওয়া সুই মাছের একটি প্রজাতি।
এটি একটি বিলুপ্তপ্রায় মাছ। এর দেহ সরু, ঠোট লম্বাটে এবং ধারালো দাঁতযুক্ত। বাংলাদেশে যে জাতটি পাওয়া যায় সেটি মিঠা পানির জাত। এগুলি লম্বায় ২৫ থেকে ৩০ সেন্টিমিটার হয়। বাংলাদেশ ছাড়াও থাইল্যান্ড ও ভারতেও এই মাছ পাওয়া যায়। তবে রং ও আকারে কিছু পার্থক্য থাকে। এদের বৈজ্ঞানিক নাম- জেনেন্টোডন ক্যানসিলা। স্থানীয়ভাবে এদের বিভিন্ন নাম রয়েছে কাঁকলেশ, কাঁকলে, বগো, দু ঠোঁটো, বকমাছ, গাঙধাড়া (পূর্ব মেদিনীপুর), কাঁশকেল (২৪ পরগনা), থুরক্যা, কাকিলা, কাইল্যা (বাংলাদেশ)।

## শ্রেণিবিন্যাস
বৈজ্ঞানিক নাম Xenentodon cancila। মাছটিকে ইংরেজিতে Freshwater garfish বলে। এটি Belonidae পরিবার (family) এর অন্তর্গত। এটি বাংলাদেশের স্থানীয় (Native) মাছ।

## বাসস্থান
এটি মিঠা পানির মাছ। সাধারণত নদী, খাল এবং বিলে পাওয়া যায়। তবে পুকুরে চাষ করা যায় না।

## চাষ পদ্ধতি
কাকিলা মাছ এর চাষ পদ্ধতি তেমন একটা জানা যায় না।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।

## রন্ধনপ্রণালী
সাধারণত আলু এবং অন্যান্য সব্জির সাথে ঝোল করে খাওয়া হয়।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশের মাছ
বিষয়শ্রেণী:১৮২২-এ বর্ণিত মাছ
কই

**কৈ বা কই** বাংলাদেশ ও পশ্চিমবঙ্গের খুব সুস্বাদু মাছগুলোর অন্যতম। বর্তমানে এটি খুব দামী মাছ হিসাবে পরিচিত।

## শ্রেণিবিন্যাস
বৈজ্ঞানিক নাম *Anabas cobojius*। মাছটিকে ইংরেজিতে Gangetic koi বলে। এটি Anabantidae পরিবারের অন্তর্গত। এটি বাংলাদেশ ও পশ্চিমবঙ্গের স্থানীয় মাছ।

## বাসস্থান
এটি মিষ্টি জলের মাছ। সাধারণত নদী, খাল এবং বিলে পাওয়া যায়। তবে বর্তমানে পুকুরেও চাষ করা যায

## আকার
* সাধারনত কই মাছ ৭ থেকে ১০ সেন্টিমিটার হয় তবে কিছু প্রজাতির কই মাছ ১১ থেকে ১৫ সেন্টিমিটার ছাড়িয়ে যায়

বিষয়শ্রেণী:বাংলাদেশের মাছ
বিষয়শ্রেণী:দক্ষিণ এশিয়ার স্বাদু পানির মাছ
পঞ্চগড় সদর উপজেলা

**পঞ্চগড় সদর** বাংলাদেশের পঞ্চগড় জেলার অন্তর্গত একটি উপজেলা।

## অবস্থান ও আয়তন
এই উপজেলার উত্তর ও পূর্বে ভারতের পশ্চিমবঙ্গ, দক্ষিণে বোদা উপজেলা ও দেবীগঞ্জ উপজেলা, পশ্চিমে আটোয়ারী উপজেলা ও তেঁতুলিয়া উপজেলা ও ভারতের পশ্চিমবঙ্গ।

## উপজেলা পরিষদ ও প্রশাসন

## প্রশাসনিক এলাকা
পঞ্চগড় সদর উপজেলায় ১টি পৌরসভা, ১০টি ইউনিয়ন, ১০৮টি মৌজা এবং ১৮৩টি গ্রাম রয়েছে।
### পৌরসভা
*পঞ্চগড় পৌরসভা
### ইউনিয়ন
অমরখানা ইউনিয়ন,

হাফিজাবাদ ইউনিয়ন,

পঞ্চগড় সদর ইউনিয়ন,

কামাত কাজলদিঘী ইউনিয়ন,

চাকলাহাট ইউনিয়ন,

সাতমেরা ইউনিয়ন,

হাড়িভাসা ইউনিয়ন,

ধাক্কামারা ইউনিয়ন,

মাগুরা ইউনিয়ন,

গরিনাবাড়ী ইউনিয়ন।

## ইতিহাস
পঞ্চগড়ে ব্রিটিশ আমলে পাঁচটি বিশাল *গড়* অবস্থিত ছিল। 'গড়' হলো যে স্থানে লুকিয়ে সেখানকার বাঙ্গালিরা ব্রিটিশদের প্রতিহত করতো। গড় পাঁচটি এখনও রয়েছে। এই *গড়* গুলোর স্মরণে সেই জায়গার নাম হয় পঞ্চগড়।              পঞ্চগড় জেলা                       ৫টি গড়ের সমন্বয়ে গঠিত যথা--                  ১। রাজনগড় ২। দেবনগড় ৩। হোসেনগড়     ৪। মীরগড়  ৫। ভিতরগড়।               ১৯৮০ সালে ১ জানুয়ারি ঠাকুরগাঁও মহকুমার ৫টি থানা তেতুলিয়া, পঞ্চগড় সদর, আটোয়ারী, বোদা ও দেবীগঞ্জ নিয়ে পঞ্চগড় মহকুমা সৃষ্টি হয়। মহকুমার সদর দপ্তর পঞ্চগড় থানায় স্থাপিত হয়। প্রথম মহকুমা প্রশাসক ছিলেন সৈয়দ আব্দুর রশিদ (১৯৮০-১৯৮২)। ১৯৮৪ সালের ১ ফেব্রুয়ারি পঞ্চগড় মহকুমা জেলায় উন্নীত হয়।

## জনসংখ্যার উপাত্ত
২০১১ সালের আদমশুমারী অনুযায়ী পঞ্চগড় সদরের মোট জনসংখ্যা ২,২৯,২৩৭ জন।

## কৃতিব্যাক্তি

*মনসুর আলম - বিচারপতি

## শিক্ষা
উল্লেখযোগ্য শিক্ষা প্রতিষ্ঠানের মধ্যে রয়েছেঃ

* মকবুলার রহমান সরকারি কলেজ,
* পঞ্চগড় সরকারি মহিলা কলেজ,
* পঞ্চগড় সরকারি বালিকা উচ্চ বিদ্যালয় ও
* বিষ্ণু প্রসাদ সরকারি উচ্চ বিদ্যালয়।

## অর্থনীতি

## নদীসমূহ
পঞ্চগড় সদর উপজেলায় প্রায় ৬টি নদী রয়েছে। নদীগুলো হচ্ছে করতোয়া নদী, টাঙ্গন নদী, চাওয়াই নদী, চাউলি নদী, কুড়ুম নদী এবং তালমা নদী।

## বিবিধ

## আরও দেখুন
## তথ্যসূত্র

## বহিঃসংযোগ
* 

বিষয়শ্রেণী:পঞ্চগড় জেলার উপজেলা
বিষয়শ্রেণী:পঞ্চগড় সদর উপজেলা
কাজলি

**কাজলি** (বৈজ্ঞানিক নাম: *Ailiichthys punctata*) (ইংরেজি: **Jamuna ailia**) Schilbeidae পরিবারের *Ailiichthys* গণের একটি স্বাদুপানির মাছ।

## বিবরণ
এরা আকারে ছোট ধরনের চ্যপ্টা মাছ এটি মিষ্টি জলের মাছ, যার দৈঘ্য প্রায় ১০ সেন্টিমিটার। এই মাছ সাধারণত নদী, খাল এবং বিল এ পাওয়া যায়। তবে কাজলি মাছ পুকুর এ চাষ করা যায় না।

## বিস্তৃতি
যা সচরাচর ভারত, বাংলাদেশ, পাকিস্তান, প্রভৃতি দেশের স্থানীয় মাছ হিসেবে পরিচিত।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।কাজলি মাছ বাংলাদেশের বরকল উপজেলা,রাঙ্গামাটি পার্বত্য জেলায় সবচেয়ে বেশি পাওয়া যায়। 

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:পাকিস্তানের মাছ
বিষয়শ্রেণী:স্বাদু পানির মাছ
বিষয়শ্রেণী:এশিয়ার মাছ
জলঢাকা উপজেলা

**জলঢাকা** বাংলাদেশের রংপুর বিভাগের নীলফামারী জেলার অন্তর্গত একটি উপজেলা।

## অবস্থান ও আয়তন

## প্রশাসনিক এলাকা
thumb|জলঢাকা উপজেলার মৌজা জিওকোড ম্যাপ

জলঢাকা উপজেলা ১টি পৌরসভা ও ১১টি ইউনিয়ন নিয়ে গঠিত।

; উপজেলা পরিষদ
* পৌরসভা:
** জলঢাকা পৌরসভা
* ইউনিয়ন সমূহ:
** গোলমুন্ডা ইউনিয়ন
** মীরগঞ্জ ইউনিয়ন
** ডাউয়াবাড়ী ইউনিয়ন
** বালাগ্রাম ইউনিয়ন
** গোলনা ইউনিয়ন
** ধর্মপাল ইউনিয়ন
** শিমুলবাড়ী ইউনিয়ন
** কাঁঠালী ইউনিয়ন
** খুটামারা ইউনিয়ন
** শৌলমারী ইউনিয়ন
** কৈমারী ইউনিয়ন

## ইতিহাস
ওয়ারেন হেস্টিংস এর ভারত শাসন আমলে আজকের এই উপজেলা পদ্ধতিকে অপরাধ দমনের লক্ষ্যে তৎকালীন থানা (পুলিশ স্টেশন) হিসেবে প্রবর্তন করা হয়। পরবর্তীতে অপরাধ দমনের পাশাপাশি উন্নয়ন মূলক কর্মকাণ্ড এ থানা ঘিরে পরিচালিত হয়। এরই ধারাবাহিকতায় এ দেশের থানাগুলিকে মানোন্নীত থানায় ও প্রশাসনিক বিকেন্দ্রীয় করনের প্রয়োজনে এবং উন্নয়নের সুফল জনগনের দোরগোড়ায় পৌঁছে দেয়ার লক্ষ্যে ১৯৮৩ সালে উপজেলা পদ্ধতি চালু হয়। মূলত ১৪ মার্চ ১৯৮৩ তারিখ জলঢাকাকে প্রশাসনিক মানোন্নীত থানা হিসেবে ঘোষণা করা হয় এবং একই বছর উপজেলা ঘোষিত হলেও জলঢাকার ইতিহাস অতি প্রাচীন। জলঢাকা আসামের কামরুপ রাজ্যের অন্তর্ভুক্ত ছিলো। আনুমানিক ৬ষ্ঠ অথবা ৭ম শতাব্দীতে কামরুপ রাজ্যের রাজা ভগদত্ত এ রাজ্য শাসন করতেন। কুচবিহারের জলঢাকা নামে একটি নদী ভুটান থেকে উৎপন্ন হয়ে এ উপজেলায় এসে তিস্তা নদীর মূল স্রোতধারায় বাহিত হত বলে নদীর নামে এ স্থানের নাম হয় জলঢাকা। আবার অনেকে মনে করেন স্থানটিতে তিস্তা ও করতোয়া নদীর মিলিত স্রোত প্রবাহিত ছিলো। জলে ঢাকা ছিল বলে নদী তার গতিপথ পরিবর্তন করলে জেগে উঠা স্থানটির নাম হয় জলঢাকা।

## জনসংখ্যার উপাত্ত
* জনসংখ্যাঃ
::মোট: ৩,৮৬,৭৯০ জন (প্রায়)
::পুরুষ: ১,৯১,৫৪১ জন (প্রায়)
::মহিলা: ১,৯৫,২৪৯ জন (প্রায়)
* লোক সংখ্যার ঘনত্ব: ১,২৭৪ (প্রতি বর্গ কিলোমিটারে)
* বাৎসরিক জনসংখ্যা বৃদ্ধির হার :  ১.১৩ %

## উল্লেখযোগ্য শিক্ষা প্রতিষ্ঠান
:**📚 কলেজ -**
* জলঢাকা সরকারি কলেজ
* শিমুলবাড়ী সরকারি ডিগ্রি কলেজ
* গোলনা শহীদ স্মৃতি কলেজ 
* মীরগঞ্জ কলেজ
* আইডিয়াল কলেজ
* রাবেয়া চৌধুরী মহিলা কলেজ

**📚 স্কুল --**

*জলঢাকা সরকারি মডেল পাইলট উচ্চ বিদ্যালয়
*ব্রাক মাধ্যমিক বিদ্যালয়, জলঢাকা, নীলফামারী
* আলহেরা এডুকেয়ার হোম

**<br />
📚 পলিটেকনিক -**

* ওআইএস্টি - ওএফপি ইন্সটিটিউট অব সাইন্স আ্যন্ড টেকনোলজি

## চিত্তাকর্ষক ও প্রত্নতাত্ত্বিক স্থান
*ধর্মপালের গড়
*হরিশচন্দ্রের পাঠ
*মুন্নু ইকো পার্ক 
*নীলসাগর

## অর্থনীতি

### হাট বাজার
জলঢাকা বাজার, রাজারহাট বাজার, পূর্ব খুটামারা চৌপুতি বাজার, মীরগঞ্জ হাট, চৌধুরীর হাট, টেংগনমারী হাট, নওয়াবগঞ্জ হাট, কৈমারী হাট, কালীগঞ্জ হাট, দিয়াবাড়ী বাজার, খেরকাঠি হাট, বালাগ্রাম হাট, ডাকালীগঞ্জ হাট, বিন্নাবাড়ী বাজার।

## নদনদী
* তিস্তা নদী
* বুড়ি তিস্তা নদী
* আউলিয়াখানা নদী
* ধাইজান নদী
* দেওনাই-চাড়ালকাটা-যমুনেশ্বরী নদী

## উল্লেখযোগ্য ব্যক্তি
* মাহেরিন চৌধুরী, স্বাধীনতা পুরষ্কার-২০২৬ প্রাপ্ত। 
* জোবান উদ্দিন আহমেদ, সাবেক সংসদ সদস্য।
* আনোয়ারুল কবির চৌধুরী, সাবেক মেয়র ও সংসদ সদস্য।
* মিজানুর রহমান চৌধুরী, সাবেক সংসদ সদস্য।
* কাজী ফারুক কাদের, সাবেক সংসদ সদস্য।
* গোলাম মোস্তফা, সাবেক সংসদ সদস্য।
* রানা মোহাম্মদ সোহেল, সাবেক সংসদ সদস্য।
* সাদ্দাম হোসেন পাভেল, সাবেক সংসদ সদস্য।
* ওবায়দুল্লাহ সালাফি, সংসদ সদস্য।  
* বিধান চন্দ্র রায়, সাংবাদিক।

## আরও দেখুন
* নীলফামারী জেলা
* ডিমলা উপজেলা
* রংপুর বিভাগ

## তথ্যসূত্র

## বহিঃসংযোগ
* 

বিষয়শ্রেণী:নীলফামারী জেলার উপজেলা
বিষয়শ্রেণী:জলঢাকা উপজেলা
টাক্স

[টাক্স, [লিনাক্স মাসকট।|থাম্ব|242x242পিক্সেল]]

**টাক্স** হচ্ছে লিনাক্স কার্ণেলের অফিসিয়াল মাসকট। ১৯৯৬ সালে ল্যারি ইউয়িং তৈরি করেছিলেন এই টাক্স লোগো, দেখতে স্থূলাকার এক পেঙ্গুইন, যে বসে আছে খুব শান্তি ও সন্তুষ্টি নিয়ে। লিনাক্সের মাসকট হবে পেঙ্গুইন এটি ভেবেছিলেন লিনাক্স কার্ণেলের ডেভেলপার নিজেই। টাক্স ডিজাইন করা হয়েছিল লিনাক্সের এক লোগো প্রতিযোগিতায়, এবং এটি ডিজাইন করা হয়েছিল গিম্প ব্যবহার করে।

লিনুস কেনো পেঙ্গুইন বেছে নিয়েছিলেন, সেই বিষয়ে প্রচলিত কাহিনী হলো যে, লিনুস যখন অস্ট্রেলিয়ায় বেড়াতে গিয়েছিলেন, তখন একটি পেঙ্গুইনকে আদর করার সময় সেটি তার হাতে কামড় দিয়েছিল। লিনুস সেই অভিজ্ঞতার জন্যই পেঙ্গুইনকে লিনাক্সের মাসকট হিসাবে বেছে নেন।

## তথ্যসূত্র

বিষয়শ্রেণী:লিনাক্স
বিষয়শ্রেণী:ফিনীয় মাস্কট
বিষয়শ্রেণী:মুক্ত সফটওয়্যার সংস্কৃতি ও নথি
বিষয়শ্রেণী:কাল্পনিক পেঙ্গুইন
বিষয়শ্রেণী:কম্পিউটিং মাস্কট
বিষয়শ্রেণী:পেঙ্গুইন মাস্কট
বিষয়শ্রেণী:১৯৯৬-এ প্রবর্তিত মাস্কট
বিষয়শ্রেণী:লিনাক্স কার্নেল
গিম্প

**গিম্প** (; **GNU Image Manipulation Program**) ছবি ম্যানিপুলেশন ও সম্পাদনা, ফ্রি-ফর্ম ড্রয়িং, ছবির ফাইল ফরম্যাট পরিবর্তন ও অন্যান্য বিশেষায়িত কিছু কাজের নিমিত্তে নির্মিত ফ্রি ও ওপেন সোর্স র‍্যাস্টার গ্রাফিক্স এডিটর।

গিম্প গ্নু জেনারেল পাবলিক লাইসেন্স ৩য় সংস্করণের অধীনে মুক্তি পায় ও লিনাক্স, ম্যাক ওএস এবং মাইক্রোসফট উইন্ডোজে সমর্থন করে।

## মাস্কট
গিম্পের অফিশিয়াল মাস্কটের নাম উইলবার। গিম্পের বাইরে যদিও উইলবারের উপস্থিতি রয়েছে, যেমন সুপারটাক্সকার্টে একজন রেসার, বিবিলিওথক ন্যাশানালে দি ফ্রান্সে ব্লিংকেনলাইটস প্রকল্পের অংশ হিসেবে প্রদর্শিত। টুওমাস কুউওসম্যানেন ২৫ সেপ্টেম্বর ১৯৯৭ সালের দিকে উইলবার সৃষ্টি করেন। 
center|৫টি সংস্করণে উইলবার

## তথ্যসূত্র

## বহিঃসংযোগ

* 
* 
* গিম্প ম্যাগাজিন

বিষয়শ্রেণী:১৯৯৫-এর সফটওয়্যার
বিষয়শ্রেণী:মুক্ত বহুভাষী সফটওয়্যার
বিষয়শ্রেণী:গ্নু প্রকল্পের সফটওয়্যার
বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:বহনযোগ্য সফটওয়্যার
বিষয়শ্রেণী:লিনাক্সের জন্য মুক্ত সফটওয়্যার
বিষয়শ্রেণী:উইন্ডোজের জন্য মুক্ত সফটওয়্যার
বিষয়শ্রেণী:ম্যাকওএসের জন্য মুক্ত সফটওয়্যার
নেটবিন্স

**নেটবিন্স** () একটি জাভা ডেস্কটপ অ্যাপ্লিকেশন তৈরির প্লাটফর্ম। এছাড়া নেটবিন্স দিয়ে জাভাস্ক্রিপ্ট, পিএইচপি, গ্রুভি, সি,সি++ ইত্যাদি ভাষা নিয়ে কাজ করা যায়।
নেটবিন্স জাভা দিয়ে তৈরি করা এবং উইন্ডোজ,লিনাক্স, ম্যাকসহ প্রায় সকল অপারেটিং সিস্টেমে কাজ করে। এটার জন্য জাভা ডেভেলপমেন্ট কিট বা জাভা ভার্চুয়াল মেশিন দরকার হয়না।

নেটবিন্স ব্যবহারকারীকে বিভিন্ন মডিউল তৈরি করে সফটওয়্যার বানানোর সুবিধা দেয়। নেটবিন্স দিয়ে তৈরি সফটওয়্যার পরবর্তীকালে অন্য ডেভেলপাররা ডেভেলপ করতে পারে। এছাড়া নেটবিন্স দিয়ে সহজে ড্রাগ-ড্রপ করে গ্রাফিকাল ইন্টারফেস বানানো যায়।

## স্থানীয়করণ

## তথ্যসূত্র

## বহিঃসংযোগ

* অফিসিয়াল ওয়েবসাইট

বিষয়শ্রেণী:জাভা প্ল্যাটফর্ম
বিষয়শ্রেণী:২০০০-এর সফটওয়্যার
বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:ইনটিগ্রেটেড ডেভলপমেন্ট ইনভাইরনমেন্ট
গজার

**গজাল** বাংলাদেশের জনপ্রিয় একটি মাছ। বর্তমানে তেমন একটা দেখা যায় না। পূর্ণবয়স্ক মাছ মাঝারি আকারের হয়।

## শ্রেনীবিন্যাস
বৈজ্ঞানিক নাম *Channa marulius* । মাছটিকে ইংরেজিতে Great snakehead বলে। এটি Channidae পরিবার (family) এর অন্তর্গত। এটি বাংলাদেশের স্থানীয় (Native) মাছ।এটি আকারে অনেক সময় ১২০ সেন্টিমিটার ছাড়িয়ে যায়।এটি শোল মাছের থেকে একটু বড় হয়

## বাসস্থান
এটি মিঠা পানির মাছ। সাধারণত নদী, খাল এবং বিল এবং পুকুরে পাওয়া যায়।

## চাষ পদ্ধতি
সাধারণত একক চাষ করতে হয়। কারণ মাছটি রাক্ষুসে।অন্য মাছের সাথে রাখলে তাদের ক্ষতি করতে বা ছোটো মাছকে খেয়ে ফেলতে পারে 
 
## রন্ধনপ্রণালী
ভাজা, দোপেয়াজা এবং ভূনা জনপ্রিয়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন প্রজাতি হিসেবে বিবেচিত।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
টাকি মাছ

**টাকি** বা **টাহি বা লাটি** বা **ওকন** বা **চাইতান** (বৈজ্ঞানিক নাম: ***Channa punctata***) হচ্ছে সর্পমাথা পরিবারের *চান্না* গণের একটি স্বাদুপানির মাছ। এই প্রজাতিটি বাংলাদেশের একটি জনপ্রিয় মাছ। এটি স্বাদু পানির মাছ, দেখতে শোল মাছের ক্ষুদ্র সংস্করণ। এর মাথা অনেকটা সাপের মতো। দেহ লম্বাটে এবং আঁশযুক্ত। দেহের উপর কিছু ছিট ছিট ফোটা আছে। এদের মুখ কিছুটা বড় এবং ধারালো দাঁত রয়েছে। এশিয়া ও আফ্রিকার কিছু অঞ্চলে এদের পাওয়া যায়।

## ইতিহাস
গবেষকরা কল্পনা করেন যে, ভারতীয় উপমহাদেশের দক্ষিণ হিমালয় অঞ্চলে (বর্তমান ভারতের উত্তরাঞ্চল ও পাকিস্তানের পূর্বাঞ্চল) অন্তত ৫ কোটি বৎসর পূর্বে টাকি মাছের উৎপত্তি হয়।

## গঠন
দেহ লম্বা এবং গোলাকার। সাধারণ দৈর্ঘ্য ১৩ সেমি এবং সর্বাধিক দৈর্ঘ্য ৩২.৫ সেমি। মাথা তুলনামূলাকভাবে বড়।

## স্বভাব ও আবাসস্থল
এটি মিঠা পানির মাছ। সাধারণত নদী, খাল, বিল, পুকুর, এমনকি ডোবা নালাতেও পাওয়া যায়। তবে পুকুরেও সহজেই চাষ করা যায়। তবে চাষের ক্ষেত্রে একক চাষ করতে হয়, কারন মাছটি রাক্ষুসে। 

## বিস্তৃতি
এই প্রজাতির মাছ ভারত, বাংলাদেশ এবং শ্রীলংকায় প্রচুর পরিমাণে পাওয়া যায়।

## চাষ পদ্ধতি
তেমন একটা চাষ হয় না। তবে চাষ করলে একক চাষ করতে হয়। কারণ মাছটি রাক্ষুসে। অনেক পোনা একসাথে মায়ের সাথে চলাচল করে। বৃষ্টির দিনে মা টাকি মাছ জায়গা পরিবর্তন করে এবং ডিম দেয়।  

## রন্ধনপ্রণালী
খাদ্য হিসেবে টাকি মাছ বেশ জনপ্রিয়। বিভিন্ন উপায়ে বিভিন্ন সংস্কৃতির মানুষ এ মাছ খেয়ে থাকেন। দোপেয়াজা, ভর্তা, ও ভূনা করে বাংলাদেশে মাছটি খাওয়া হয়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:১৭৯৩-এ বর্ণিত মাছ
বিষয়শ্রেণী:শ্রীলঙ্কার স্বাদু পানির মাছ
নড়াইল সরকারি উচ্চ বিদ্যালয়

**নড়াইল সরকারি উচ্চ বিদ্যালয়** নড়াইল জেলার একমাত্র সরকারি বালক বিদ্যালয়। এটি শত বছরের পুরনো বিদ্যালয়, যা নড়াইল জেলার নড়াইল সদর থানায় অবস্থিত। এখানে তৃতীয়  শ্রেণী হতে দশম শ্রেণী পর্যন্ত পড়ানো হয়।

## খ্যাতি
বিখ্যাত জীবনীকার মহেন্দ্রনাথ গুপ্ত এই বিদ্যালয়ের মাধ্যমে শিক্ষকতা জীবন শুরু করেন। 

## তথ্যসূত্র

বিষয়শ্রেণী:নড়াইল জেলার বিদ্যালয়
বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:১৯০৩-এ ব্রিটিশ ভারতে প্রতিষ্ঠিত
বিষয়শ্রেণী:বাংলাদেশের বালক বিদ্যালয়
বিষয়শ্রেণী:১৯০৩-এ প্রতিষ্ঠিত শিক্ষাপ্রতিষ্ঠান
বালাগঞ্জ উপজেলা

**বালাগঞ্জ** বাংলাদেশের সিলেট জেলার অন্তর্গত একটি উপজেলা। বাংলাদেশের মুক্তিযুদ্ধের প্রধান সেনাপতি আতাউল গনি ওসমানীর পৈতৃক নিবাস বালাগঞ্জ উপজেলার দয়ামীর গ্রামে। তার পূর্বপুরুষরা কলকাতা থেকে এখানে এসেছিল

## অবস্থান ও আয়তন
এই উপজেলার উত্তরে দক্ষিণ সুরমা উপজেলা দক্ষিণে মৌলভীবাজার সদর উপজেলা ও রাজনগর উপজেলা, পূর্বে ফেঞ্চুগঞ্জ উপজেলা, পশ্চিমে ওসমানীনগর উপজেলা।

## প্রশাসনিক এলাকা
thumb|বালাগঞ্জ উপজেলার মৌজা জিওকোড ম্যাপ

বালাগঞ্জ উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বালাগঞ্জ থানার আওতাধীন।

;ইউনিয়নসমূহ:
* ১নং কুশিয়ারা বাজার
* ২নং বোয়ালজুড়
* ৩নং দেওয়ানবাজার
* ৪নং আজিজপুর
* ৫নং বালাগঞ্জ
* ৬নং ওসমানীগঞ্জ

## ইতিহাস
বর্তমান বালাগঞ্জ, ফেঞ্চুগঞ্জ এবং বিশ্বনাথ উপজেলা নিয়ে ১৮৮২ সালে বালাগঞ্জ থানা গঠিত হয়। ১৯২২ সালে বর্তমান বালাগঞ্জ ও ওসমানীনগর উপজেলা এলাকা নিয়ে বালাগঞ্জ থানা পূণর্গঠিত হয়। পরবর্তীকালে ৭ নভেম্বর, ১৯৮২ খ্রিঃ তারিখে বালাগঞ্জ থানা আপগ্রেডেড হয় এবং বালাগঞ্জ উপজেলায় রূপান্তরিত হয়। মুক্তিযুদ্ধ চলাকালীন সময় ৬ মে ১৯৭১ পাকবাহিনী ইলাশপুরে গণহত্যা চালায় এবং আদিত্যপুরে ৩৬ জনকে হত্যা করে। শেরপুর ও সাদীপুরে বড় ধরনের দুটি যুদ্ধ হয়। পাকবাহিনী পরাজিত হয়।০২ জুন, ২০১৪ তারিখে নিকারের ১০৯তম সভায় সিলেট জেলার বালাগঞ্জ উপজেলার  ৮টি ইউনিয়ন নিয়ে  ওসমানীনগর উপজেলা নামে পৃথক একটি  উপজেলা গঠন করা হয়।

## নামকরণ
‘বালাগঞ্জ’ এর আদি নাম ছিল ‘কুশিয়ারকূল’ যা এখানকার প্রধান নদী কুশিয়ারা’র পারে। পরবর্তীকালে এখানে গড়ে ওঠা মদন মোহন জিউ আশ্রমের প্রভাবে নাম পরিবর্তীত হয়ে মদনগঞ্জ। মদন মোহন জিউ আশ্রমের সেবায়িতগণ হাতে প্রচুর পরিমাণে ‘বালা’ পরতেন এবং এর ফলে এখানে বিপুল পরিমাণে ‘বালা’ কেনা-বেচা হত বলেই বালাগঞ্জ নামকরণ হয়।

## জনসংখ্যা
মোট- ৩২০২২৭ জন। পুরুষ- ১৫৭৯৭৫ জন, মহিলা- ১৬২২৫২ জন।  *(২০১১ সালের আদমশুমারী অনুযায়ী)*  মোট ভোটার সংখ্যা- ১,৯৭,৭৮৩ জন।

## শিক্ষার হার ও শিক্ষা প্রতিষ্ঠান
**শিক্ষার হার** -  ৪৭.৮৫%।

**শিক্ষা প্রতিষ্ঠান-**

* কলেজ ৫, 
* মাধ্যমিক বিদ্যালয় ২৫, 
* প্রাথমিক বিদ্যালয় ১৪৩, 
* কমিউনিটি বিদ্যালয় ২৭, 
* মাদ্রাসা ২০।

**উল্লেখযোগ্য শিক্ষা প্রতিষ্ঠান:**
* জামিয়া ইসলামিয়া হুসাইনিয়া গহরপুর (১৯৫৭)
* শরৎ সুন্দরী উচ্চ বিদ্যালয় (১৮৮৬), 
* মঙ্গলচন্ডী নিশিকান্ত উচ্চ বিদ্যালয় (১৮৮৭), 
* নবগ্রাম হাজী মোঃ ছাইম উচ্চ বিদ্যালয় (১৯২৮), 
* সদরুন্নেছা উচ্চ বিদ্যালয় (১৯২৯)।
* বালাগঞ্জ সরকারি ডি.এন. উচ্চ বিদ্যালয়।

## স্বাস্থ্যকেন্দ্র ও এনজিও

* উপস্বাস্থ্য কেন্দ্র- ৬টি,  
* ইউনিয়ন স্বাস্থ্য ও পরিবার কল্যাণ কেন্দ্র- ৬টি, 
* পরিবার পরিকল্পনা কেন্দ্র- ৭টি, 
* কমিউনিটি ক্লিনিক -২৩টি, 
* ক্লিনিক -৮টি, 
* পশু চিকিৎসা কেন্দ্র -৪টি।

**এনজিও -** ব্র্যাক, কেয়ার।

## দর্শনীয় স্থান

* দয়ামীরে মুক্তিযুদ্ধে মুক্তিবাহিনীর প্রধান সেনাপতি এম.এ জি ওসমানীর পৈতৃক বাড়ি; 
* কুশিয়ারা নদী;
*গৌরাঙ্গ মহাপ্রভুর আখড়া;
*নগেন্দ্রদাশ চৌধুরীর বাড়ির ভগ্নাবশেষ;
*চন্দ্রনাথ শর্মার মন্দির;
*গিরিশ চন্দ্র রায়ের বাড়ি।

## উল্লেখযোগ্য ব্যক্তিত্ব
* নূর উদ্দিন গহরপুরী, (১৯২৪-২০০৫) একজন আলেম, সমাজ সংস্কারক লেখক ও হাদিস বিশারদ ও রাজনৈতিক।
* গিরিশ চন্দ্র রায়, এমসি সহ একাধিক কলেজ ও স্কুলের প্রতিষ্ঠাতা
* আতাউল গণি ওসমানী, বাংলাদেশের মুক্তিযুদ্ধের সর্বাধিনায়ক
* দেওয়ান আব্দুর রব চৌধুরী, আইনজীবী ও রাজনীতিবিদ

## আরও দেখুন
* সিলেট জেলা;
* সিলেট বিভাগ;
* বাংলাদেশের উপজেলাসমূহ।

## তথ্যসূত্র

## বহিঃসংযোগ
* 
*প্রাতিষ্ঠানিক ওয়েবসাইট - বাংলাদেশ জাতীয় তথ্য বাতায়ন।

বিষয়শ্রেণী:বালাগঞ্জ উপজেলা
বিষয়শ্রেণী:সিলেট জেলার উপজেলা
২৬ মার্চ

## ঘটনাবলী
* ১৮৭১ - প্যারি কমিউন প্রতিষ্ঠিত হয়।
* ১৮৮৫ - নিউইয়র্কে বাণিজ্যিকভাবে চলচ্চিত্রের জন্যে ফিল্ম প্রস্তুত শুরু।
* ১৯৪৮ - পশ্চিমবঙ্গে ভারতের কমিউনিস্ট পার্টি বেআইনি ঘোষিত।
* ১৯৫২ - জুমো কেনিয়াত্তার নেতৃত্বে কেনিয়ায় ইংরেজ সাম্রাজ্যবাদের বিরুদ্ধে স্বাধীনতা আন্দোলনের শুরু হয়।
* ১৯৫৩ - যুক্তরাষ্ট্রের চিকিৎসাবিদ এবং চিকিৎসা গবেষক ডা. জোনাস সাল্ক ঘোষণা করেন তিনি পোলিও রোগের টিকা নিয়ে পরীক্ষায় সফল হয়েছেন।
* ১৯৭১ - বাংলাদেশের স্বাধীনতা যুদ্ধ শুরু হয়।
* ১৯৭২ - বাংলাদেশ প্রথম স্বাধীনতা দিবস উদ্‌যাপন করে।
* ১৯৭৯ - মিসরের প্রেসিডেন্ট আনোয়ার সাদাত এবং ইসরাইলের প্রধানমন্ত্রী মেনাচেম বেগিন যুক্তরাষ্ট্রে মধ্যস্থতা একটি শান্তিচুক্তি স্বাক্ষর করেন।
* ১৯৯২ - বাংলাদেশ-ভারত ৩ বিঘা নিয়ে চুক্তি স্বাক্ষর।
* ১৯৯৬ - সংসদে সংবিধান সংশোধনী বিল পাস।
* ১৯৯৭ - মুঠোফোন সেবাদাতা প্রতিষ্ঠান গ্রামীণফোন কার্যক্রম শুরু করে।
* ১৯৯৭ - সোহরাওয়ার্দী উদ্যানে ব্যাপক আয়োজনে বহুল আলোচিত শিখা চিরন্তন স্থাপন।
* ১৯৯৮ - মুঠোফোন সেবাদাতা প্রতিষ্ঠান একটেল (বর্তমানে রবি) চট্টগ্রামে সেবাদান কার্যক্রম শুরু করে।
* ২০১৫ - গুগল অনুবাদে বাংলা ভাষার সাত লাখ শব্দ যোগ করে রেকর্ড সৃষ্টি৷

## জন্ম
* ১৮৯৩ - ধীরেন্দ্রনাথ গঙ্গোপাধ্যায়, ডি.জি. নামে পরিচিত বাংলা সিনেমা জগতের অন্যতম পথিকৃৎ। (মৃ. ১৯৭৮)
* ১৯০৭ - মহাদেবী বর্মা, হিন্দি ভাষার ছায়াবাদ ঘরানার কবি।
* ১৯১১ - বার্নার্ড কাট্‌স, চিকিৎসাবিজ্ঞানে নোবেলজয়ী ব্রিটিশ জীবপদার্থবিজ্ঞানী।
* ১৯১৩ - পল এর্ডশ, অতিপ্রজ হাঙ্গেরীয় গণিতবিদ।
* ১৯২৬ - খালেক নওয়াজ খান, ভাষাসৈনিক ও বাঙালি রাজনীতিবিদ, পূর্ব পাকিস্তান মুসলিম ছাত্রলীগের প্রতিষ্ঠাতা সাধারণ সম্পাদক। (মৃ. ১৯৭১)
* ১৯৩১ - লিওনার্ড নিময়, মার্কিন অভিনেতা।
* ১৯৩৮ - অ্যান্থনি জেমস লেগেট, ব্রিটিশ পদার্থবিজ্ঞানী। 
* ১৯৪১ - রিচার্ড ডকিন্স, ইংরেজ বিবর্তনবাদ বিশেষজ্ঞ, বিজ্ঞানী ও বিজ্ঞান লেখক।
* ১৯৭৩ - লরেন্স "ল্যারি" পেইজ মার্কিন কম্পিউটার বিজ্ঞানী এবং ইন্টারনেট উদ্যোক্তা এবং গুগলের সহ-প্রতিষ্ঠাতা।

## মৃত্যু
* ১৮২৭ - লুড‌উইগ ভ্যান বেইটোভেন, জার্মান সুরকার এবং পিয়ানো বাদক।(জ. ১৭৭০)
* ১৯৭১ - অনুদ্বৈপায়ন ভট্টাচার্য, বাঙালি শিক্ষাবিদ।
* ১৯৭১ - আতাউর রহমান খান খাদিম, বাংলাদেশী শিক্ষাবিদ।
* ১৯৭১ - গোবিন্দ চন্দ্র দেব, বাংলাদেশী বুদ্ধিজীবী।
* ১৯৯৯ - আনন্দশঙ্কর, সুরস্রষ্টা ও অর্কেস্ট্রাবাদক। (জ. ১৯৪২)
* ২০০৯ - গোবিন্দগোপাল মুখোপাধ্যায়, মহামহোপাধ্যায় উপাধি ও রাষ্ট্রপতি সম্মানে ভূষিত সংগীত শিল্পী। (জ. ২৩/০৫/১৯১৮)
* ২০১৫ - টমাস ট্রান্সট্রোমার, নোবেল বিজয়ী সুয়েডীয় কবি ও অনুবাদক। (জ. ১৯৩১) 
* ২০১৫ - ফ্রেড রবশাহম, নরওয়ের চলচ্চিত্র অভিনেতা। (জ. ১৯৪৩)
* ২০১৫ - ইয়ান মইয়ার, স্কটিশ ফুটবল খেলোয়াড়। (জ. ১৯৪৩)
* ২০২৪ - স্বামী স্মরণানন্দ, রামকৃষ্ণ মঠ ও মিশনের ষোড়শ  অধ্যক্ষ।

## দিবস, ছুটি ও অন্যান্য
* বাংলাদেশের স্বাধীনতা ও জাতীয় দিবস (১৯৭১)

## বহিঃসংযোগ

* বিবিসি: এই দিনে 
* নিউইয়র্ক টাইমস'': এই দিনে 

## তথ্যসূত্র
 
বিষয়শ্রেণী:গ্রেগরীয় পঞ্জিকার দিন
বিষয়শ্রেণী:মার্চ
বিষয়শ্রেণী:অসম্পূর্ণ দিনতারিখ
ত্রিবেণী সঙ্গম

right|thumb|200px|প্রয়াগে ত্রিবেণীসঙ্গম 
**ত্রিবেণী** অর্থে তিন নদীর সঙ্গমস্থল বা মিলনবিন্দু। ভারতের উত্তরপ্রদেশের এলাহাবাদে (বা প্রয়াগে) গঙ্গা, যমুনা ও সরস্বতী নদীর মিলনস্থলটি হিন্দু ধর্ম অনুসারীদের তীর্থস্থান হিসাবে পরিচিত। এটিকে ত্রিবেণীসঙ্গম বলা হয়।পুরাণমতে, এই ত্রিবেণীতে সরস্বতী নদী অন্তঃসলিলা অবস্থায় যমুনার নিচ দিয়ে প্রবাহিত হচ্ছে। এখানে প্রতি ১২ বছরে একবার করে কুম্ভমেলা অনুষ্ঠিত হয়। এছাড়াও এখানে অনেক ভারতীয় রাজনীতিবিদের দেহভস্ম ছড়িয়ে দেওয়া হয়। ১৯৪৮ সালে মহাত্মা গান্ধীর দেহভস্ম এখানেই ছড়িয়ে দেওয়া হয়েছিল।

ভারতবর্ষে অপর একটি ত্রিবেণীসংগম আছে পশ্চিমবঙ্গের হুগলী জেলার সপ্তগ্রামের নিকট ত্রিবেণী নগরীতে। এখানেও গঙ্গা বা ভাগীরথীর সাথে অপর দুই নদী যমুনা (পশ্চিমবঙ্গ) ও সরস্বতী নদী মিলিত হয়েছে।

## তথ্যসূত্র
যমুনা নয় ওই নদীর নাম কুন্তি 

বিষয়শ্রেণী:হিন্দু পবিত্র শহর
বিষয়শ্রেণী:শক্তিপীঠ
বিষয়শ্রেণী:পবিত্র নদী
বিষয়শ্রেণী:গঙ্গা নদী
পঞ্চবেণী

পাঁচটি নদীর সংযোগস্থল, মিলনবিন্দু। বাংলাদেশের সাতক্ষিরা জেলার শ্যামনগর উপজেলার কৈখালী এরকম একটি স্থান। এখানে মিলিত হয়েছে কালিন্দী নদী,রায়মঙ্গল নদী, মাদার নদী, চুনকুড়ি নদী ও মাউন্দো নদী। এখানে দক্ষিণ পূর্ব দিকে কালিগঞ্জ থেকে কালিন্দি, পূর্বে ভারত থেকে রায়মঙ্গল, পশ্চিমে মুন্সীগঞ্জ থেকে চুনকুড়ি এবং উত্তর‌-পূর্স দিক থেকে মাদার নদী এসে মিশেছে। এরপর মিলিত স্রোত মাইন্দো নামে সুন্দরবন-এর ভেতর দিয়ে বঙ্গোপসাগর-এ গিয়ে পৌঁছেছে।

## বহিঃসংযোগ
বিষয়শ্রেণী:বাংলাদেশের নদী
সিলেট সদর উপজেলা

**সিলেট সদর** বাংলাদেশের সিলেট জেলার অন্তর্গত একটি উপজেলা।

## অবস্থান ও আয়তন
সিলেট সদর উপজেলা ২৪°৪৩´ উত্তর অক্ষাংশ হতে ২৪°৭৭´ উত্তর অক্ষাংশের এবং ৯১°৪০´ পূর্ব দ্রাঘিমা হতে ৯১°০১´ পূর্ব দ্রাঘিমাংশের মধ্যে অবস্থিত। এই উপজেলার উত্তরে কোম্পানীগঞ্জ উপজেলা, গোয়াইনঘাট উপজেলা, ও জৈন্তাপুর উপজেলা; দক্ষিণে ফেঞ্চুগঞ্জ উপজেলা ও বালাগঞ্জ উপজেলা, পূর্বে জৈন্তাপুর উপজেলা ও গোলাপগঞ্জ উপজেলা, পশ্চিমে সুনামগঞ্জ জেলার ছাতক উপজেলা ও বিশ্বনাথ উপজেলা।

## প্রশাসনিক এলাকা
সিলেট সিটি কর্পোরেশনের ৪২ টি ওয়ার্ড ছাড়াও সিলেট সদর উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মোট ৬টি মেট্রোপলিটন থানার আওতাধীন।

## ইতিহাস

## ঐতিহ্য
এখানে দেশের সমস্ত জাতীয় দিবস এবং উৎসব আড়ম্বরপূর্ণভাবে পালিত হয়। ধর্মীয় গুরুত্বপূর্ণ দিনগুলো ও যথাযথ গাম্ভীর্যের সাথে পালন করা হয়। হযরত শাহ জালাল এর মাজার জিয়ারত এখানে অবস্থিত।

## জনসংখ্যার উপাত্ত
জনসংখ্যা ৩,৪৯,২৬৬ জন। এর মধ্যে পুরুষ ১,৮০,৪৩৫ জন এবং মহিলা ১,৬৮,৮৩১ জন।

## শিক্ষা
শহরাঞ্চলে শিক্ষার হার ৬৬.৯%। গড় শিক্ষার হার পুরুষ ৫০.৬ %, মহিলা ৪৪.০%। সিলেট বিভাগের উচ্চ শিক্ষার সমস্ত প্রতিষ্ঠান এখানে অবস্থিত। বাংলাদেশের প্রথম সারির বিজ্ঞান ও প্রযুক্তি বিশ্ববিদ্যালয় শাহজালাল বিজ্ঞান ও প্রযুক্তি বিশ্ববিদ্যালয় এখানে অবস্থিত। এছাড়াও রয়েছে সিলেট এম.এ.জি. ওসমানী মেডিকেল কলেজ, এবং কৃষি শিক্ষার জন্য বিশেষায়িত সিলেট কৃষি বিশ্ববিদ্যালয়।

আরও আছে সিলেট গভর্নমেন্ট কলেজ, সিলেট ইঞ্জিনিয়ারিং কলেজ, মুরারিচাঁদ কলেজ,, ইন্সটিটিউট অফ হেলথ টেকনোলজি, সিলেট সিলেট পলিটেকনিক ইন্সটিটিউট। উচ্চ মাধ্যমিক শিক্ষার জন্য রয়েছে জালালাবাদ ক্যান্টনমেন্ট পাবলিক স্কুল এন্ড কলেজ, সিলেট ক্যাডেট কলেজ, মদনমোহন কলেজ, স্টেট কলেজ,ওমেন্স কলেজ সিলেট, গভর্নমেন্ট কলেজ সিলেট এবং সিলেট ল কলেজ। এছাড়াও রয়েছে ৪টি বেসরকারি বিশ্ববিদ্যালয় - লিডিং ইউনিভার্সিটি, সিলেট ইন্টারন্যাশনাল ইউনিভার্সিটি, মেট্রোপলিটন ইউনিভার্সিটি এবং নর্থ ইস্ট ইউনিভার্সিটি।

এখানে কিছু বেসরকারি মেডিকেল কলেজ ও রয়েছে, যাদের নাম- জালালাবাদ রাগীব রাবেয়া মেডিকেল কলেজ, সিলেট ওমেন্স মেডিকেল কলেজ এবং পার্কভিউ মেডিকেল কলেজ।

## অর্থনীতি

## উল্লেখযোগ্য ব্যক্তিত্ব
* জেনারেল আতাউল গণি ওসমানি- বাংলাদেশের মুক্তিযুদ্ধের সর্বাধিনায়ক
* হুমায়ূন রশীদ চৌধুরী- সাবেক স্পিকার
* সাইফুর রহমান-সাবেক অর্থমন্ত্রী
* আবুল মাল আবদুল মুহিত- সাবেক অর্থমন্ত্রী
* আবুল কালাম আব্দুল মোমেন-পররাষ্ট্রমন্ত্রী
* ডা.শাহলা খাতুন-জাতীয় অধ্যাপক

## বিবিধ

## আরও দেখুন
* সিলেট জেলা;
* সিলেট বিভাগ;
* বাংলাদেশের উপজেলাসমূহ।
* খাদিমপাড়া ইউনিয়ন;
*মুক্তির চক গ্রাম;
* পিরের চক গ্রাম;

## তথ্যসূত্র

## বহিঃসংযোগ
* 

বিষয়শ্রেণী:সিলেট সদর উপজেলা
বিষয়শ্রেণী:সিলেট জেলার উপজেলা
গোয়াইনঘাট উপজেলা

**গোয়াইনঘাট** বাংলাদেশের সিলেট জেলার অন্তর্গত একটি উপজেলা।

## অবস্থান ও আয়তন
৪৮২.৭১  বর্গ কি.মি. জুড়ে অবস্থিত এই উপজেলার উত্তরে ভারতের মেঘালয়, দক্ষিণে সিলেট সদর উপজেলা ও জৈন্তাপুর উপজেলা, পূর্বে জৈন্তাপুর উপজেলা ও পশ্চিমে কোম্পানীগঞ্জ উপজেলা। প্রধান নদী সারি নদী, গোয়াইন নদী, পিয়াইন নদী।

## প্রশাসনিক এলাকা
thumb|গোয়াইনঘাট উপজেলার মৌজা জিওকোড ম্যাপ

গোয়াইনঘাট উপজেলায় বর্তমানে ১৩টি ইউনিয়ন রয়েছে ২৬০টি মৌজা এবং ২৬৪টি গ্রাম রয়েছে।
ইউনিয়নসমূহ:

# ১নং গোয়াইনঘাট সদর ইউনিয়ন
# ২নং রুস্তমপুর ইউনিয়ন
# ৩নং বিছনাকান্দি ইউনিয়ন
# ৪নং লেঙ্গুড়া
# ৫নং পূর্ব আলীরগাঁও
# ৬নং ফতেপুর
# ৭নং নন্দিরগাঁও
# ৮নং তোয়াকুল
# ৯নং ডৌবাড়ী
# ১০নং পশ্চিম আলীরগাঁও
# ১১নং মধ্য জাফলং
# ১২ নং সদর
# ১৩ নং বিছনাকান্দি


## ইতিহাস
বাংলাদেশের উত্তর-পূর্ব প্রান্তে গোয়াইন নদীর তীরবর্তী কথিত ০৫ পরগনা (ধরগ্রাম, আড়াইখা, পিয়াইনগুল, পাঁচভাগ ও জাফলং) নিয়ে এই উপজেলা গঠিত। ১৮৩৫ সনের ১৬ মার্চ ব্রিটিশ কর্তৃক ভারত উপমহাদেশ দখলের দীর্ঘ ৯০ বছর পর জৈন্তা ব্রিটিশের অধিকারে আসে। জৈন্তা রাজের পতনের পর ১৮৩৬ সালে গোয়াইনঘাট সিলেট জেলা কালেক্টটরেটের অধিনে ন্যস্ত হয়। গোয়াইনঘাট বাজারে ১৯০৮ সালে ব্রিটিশ সরকার গোয়াইনঘাট থানা স্থাপন করেন। তখন থানাকে পুলিশ স্টেশন বলা হতো। বাংলাদেশ স্বাধীনতার পরে ১৯৮৩ সানের ১৫ এপ্রিল গোয়াইনঘাট থানার স্বীকৃতি পায়। পরবর্তীতে ১৯৮৩ সনের ১৯ শে জুলাই উপজেলায় রুপান্তরিত হয়।

## জনসংখ্যার উপাত্ত
মোট জনসংখ্যা ২,৪১,৮৩৭ জন। জনসংখ্যার ঘনত্ব ৫০১ জন/বর্গ কি:মি:। পূরুষ ও নারীর অনুপাত যথাক্রমে ৫১.৮০% ও  ৪৮.২০%।

## শিক্ষা
এই উপজেলায় গড় শিক্ষার হার ৩২.৭%। সরকারি প্রাথমিক বিদ্যালয় আছে ১১৭টি, মাধ্যমিক বিদ্যালয় ২৯টি, মাদ্রাসা ৯টি ও কলেজ ৫ টি। এর মধ্যে গোয়াইনঘাট সরকারি কলেজ সবচেয়ে উল্লেখযোগ্য।

## অর্থনীতি
উপজেলাটির কয়েকটি উল্লেখযোগ্য ব্যবসা হচ্ছে: পাথর ব্যবসা, কয়লা ব্যবসা, চুনা পাথর ব্যবসা, চা ও পান উৎপাদন। এখানে জাফলং, ফতেপুর ও গুলনী চা বাগান নামে ৩টি চা বাগান রয়েছে।

## দর্শনীয় স্থান
দর্শনীয় স্থানের মধ্যে জাফলং, বিছনাকান্দি, রাতারগুল, পান্তুমাই, লালাখাল, লক্ষণ ছড়া, সাদাপাথর, বঙ্গবন্ধু হাইটেক পার্কসহ উল্লেখযোগ্য।

## উল্লেখযোগ্য ব্যক্তিত্ব
* ফয়জুল হাসান–সাবেক এম এল এ
* আব্দুল হান্নান–সাবেক এমপি
* দিলদার হোসেন সেলিম-সাবেক এমপি

## তথ্যসূত্র

## বহিঃসংযোগ

* 

বিষয়শ্রেণী:গোয়াইনঘাট উপজেলা
বিষয়শ্রেণী:সিলেট জেলার উপজেলা
জৈন্তাপুর উপজেলা

**জৈন্তাপুর উপজেলা** বাংলাদেশের সিলেট জেলার একটি প্রশাসনিক এলাকা।

## অবস্থান ও আয়তন
সিলেট শহর হতে ৪০ কিলোমিটার দূরে জৈন্তা-খাসিয়া পাহাড়ের পাদদেশে জৈন্তাপুর অবস্থিত। উত্তর এবং পূর্বে পাহাড়-পর্বত এবং উপত্যকার সমাবেশস্থল আর দক্ষিণে এবং পশ্চিমে বহু হাওরের সমাহার। এই উপজেলার উত্তরে ভারতের মেঘালয়, দক্ষিণে কানাইঘাট উপজেলা ও গোলাপগঞ্জ উপজেলা, পূর্বে কানাইঘাট উপজেলা, পশ্চিমে গোয়াইনঘাট উপজেলা ও সিলেট সদর উপজেলা।

## প্রশাসনিক এলাকা
thumb|জৈন্তাপুর উপজেলার মৌজা জিওকোড ম্যাপ

জৈন্তাপুর উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম জৈন্তাপুর থানার আওতাধীন।

;ইউনিয়নসমূহ:
* ১নং নিজপাট
* ২নং জৈন্তাপুর
* ৩নং চারিকাটা
* ৪নং দরবস্ত
* ৫নং ফতেপুর
* ৬নং চিকনাগুল

## ইতিহাস
অতি প্রাচীণকালে বর্তমান জৈন্তাপুর সমতলভূমির অবস্থান ছিলো পানির নিচে যা বিশাল জলজ অঞ্চলের অংশ ছিলো বলে ঐতিহাসিকগণের ধারণা। পানির এই মহাসমারোহের কারণেই হয়তো এই অঞ্চলটি সিলেটের মূল ভূখণ্ড হতে বিচ্ছিন্ন ছিলো আর অর্জন করেছিলো বিশাল এক সময় ধরে স্বাধীন থাকার গৌরব। এই রাজ্যেরই নাম ছিলো জৈন্তাপুর।

স্থানীয় ইতিহাস আর লোকগাঁথা হতে পাওয়া যায়, সপ্তম বা অষ্টম শতাব্দির দিকে জৈন্তাপুর রাজ্য কামরূপ রাজ্যের শাসনাধীন হয়। ঐ একই বছর জৈন্তাপুর, চন্দ্র এবং বর্মণ বংশের অধীনে আসে। বর্মণদের পতনের পর জৈন্তাপুর পুনরায় কিছু সময়ের জন্য দেব বংশের আওতায় আসে।

## জনসংখ্যার উপাত্ত
জনসংখ্যা ১২১৪৫৮; পুরুষ ৬৩২৫৪, মহিলা ৫৮২০৪। মুসলিম ১০৯১২৩, হিন্দু ১২০৬৬, বৌদ্ধ ৯২, খ্রিস্টান ১৭ এবং অন্যান্য ১৬০। এ উপজেলায় খাসিয়া আদিবাসী জনগোষ্ঠীর বসবাস রয়েছে।

## শিক্ষা
সাক্ষরতার হার ৪১.২%

জৈন্তাপুরের উল্লেখযোগ্য শিক্ষাপ্রতিষ্ঠান: 
*দারুল হাদিস মদিনাতুল উলুম খরিলহাট মাদ্রাসা
*জৈন্তিয়া ডিগ্রি কলেজ

## অর্থনীতি
এখানে রয়েছে শ্রীপুর পাথর কোয়ারি, লালাখাল চা বাগান, তামাবিল বন্দর।

## বিবিধ

## আরও দেখুন
* সিলেট জেলা;
* সিলেট বিভাগ;
* বাংলাদেশের উপজেলাসমূহ।

## তথ্যসূত্র

## বহিঃসংযোগ
* 

বিষয়শ্রেণী:জৈন্তাপুর উপজেলা
বিষয়শ্রেণী:সিলেট জেলার উপজেলা
গল্পগুচ্ছ

**গল্পগুচ্ছ** কবিগুরু রবীন্দ্রনাথ ঠাকুরের ছোটগল্পের সংকলন। কবি ১২৯৮ থেকে ১৩৪০ বঙ্গাব্দের মধ্যে বেশিরভাগ গল্প লিখেছেন। অখণ্ড সংস্করণে মোট ৯৫টি ছোট গল্প রয়েছে। উল্লেখযোগ্য গল্প ‌- *[[পোস্টমাস্টার (ছোটগল্প)|পোস্টমাস্টার]]*, *[[ব্যবধান]]*, *[[হৈমন্তী]]*, *[[অতিথি (গল্পগুচ্ছ)|অতিথি]]*, *[[খোকাবাবুর প্রত্যাবর্তন]]*, *[[নষ্টনীড়]]*, *[[মাল্যদান]]*, *[[ফেল]]*, *[[কাবুলিওয়ালা]]* ইত্যাদি।
 
১৯০৮‌-১৯০৯ সালে ইন্ডিয়ান পাবলিশিং হাউস ৫ খণ্ডে এগুলো প্রকাশ করে। তবে ১৩০৭ বঙ্গাব্দে মজুমদার লাইব্রেরি প্রকাশিত সংস্করণকেই প্রথম সংস্করণ হিসাবে গণ্য করা হয়। এ বই এর প্রচুর গল্পের উপর বিভিন্ন সময় নাটক তৈরি হয়েছে। বাংলা সাহিত্যের ছোট গল্পের বইগুলোর মধ্যে এটি অন্যতম।

## পটভূমি
রবীন্দ্রনাথ ঠাকুরের গল্পসমূহ বিভিন্ন সময়ে বিভিন্ন পত্রিকায় প্রকাশিত হয়। তাঁর প্রথম ছোটগল্প *[[ভিখারিণী]]* ভারতী পত্রিকায় ১৮৭৪ সালে প্রকাশিত হয়। পরবর্তীতে ১৮৮৪-৮৫ সালে *[[ঘাটের কথা]]*, *[[রাজপথের কথা]]* ও *[[মুকুট (গল্পগুচ্ছ)|মুকুট]]* প্রকাশিত হলেও তাঁর প্রথম সার্থক ছোটগল্প *[[দেনা-পাওনা]]*। গল্পটি হিতবাদী পত্রিকায় প্রকাশিত হয়। ১৯১৪ সালে নারীর ব্যক্তিত্বের মহিমা, অধিকার সচেতনতা, মর্যাদাবোধ চিত্রায়িত করেন *[[হৈমন্তী]]*, *[[অপরিচিতা]]* ও *[[স্ত্রীর পত্র]]* গল্পসমূহে।

## সূচীপত্র

* ঘাটের কথা
* রাজপথের কথা
* মুকুট
* দেনাপাওনা
* পোস্টমাস্টার
* গিন্নি
* রামকানাইয়ের নির্বুদ্ধিতা
* ব্যবধান
* তারাপ্রসন্নের কীর্তি
* খোকাবাবুর প্রত্যাবর্তন
* সম্পত্তি-সমর্পণ
* দালিয়া
* কঙ্কাল
* মুক্তির উপায়
* ত্যাগ
* একরাত্রি
* একটা আষাঢ়ে গল্প
* জীবিত ও মৃত
* স্বর্ণমৃগ
* রীতিমত নভেল
* জয়পরাজয়
* কাবুলিওয়ালা
* ছুটি
* সুভা
* মহামায়া
* দানপ্রতিদান
* সম্পাদক
* মধ্যবর্তিনী
* অসম্ভব কথা
* শাস্তি
* একটি ক্ষুদ্র পুরাতন গল্প
* সমাপ্তি
* সমস্যাপূরণ
* খাতা
* অনধিকার প্রবেশ
* মেঘ ও রৌদ্র
* প্রায়শ্চিত্ত
* বিচারক
* নিশীথে
* আপদ
* দিদি
* মানভঞ্জন
* ঠাকুরদা
* প্রতিহিংসা
* ক্ষুধিত পাষাণ
* অতিথি
* ইচ্ছাপূরণ
* দুরাশা
* পুত্রযজ্ঞ
* ডিটেকটিভ
* অধ্যাপক
* রাজটিকা
* মণিহারা
* দৃষ্টিদান
* সদর ও অন্দর
* উদ্ধার
* দুর্বুদ্ধি
* ফেল
* শুভদৃষ্টি
* যজ্ঞেশ্বরের যজ্ঞ
* উলুখড়ের বিপদ
* প্রতিবেশিনী
* নষ্টনীড়
* দর্পহরণ
* মাল্যদান
* কর্মফল
* গুপ্তধন
* মাস্টারমশায়
* রাসমণির ছেলে
* পণরক্ষা
* হালদারগোষ্ঠী
* হৈমন্তী
* বোষ্টমী
* স্ত্রীর পত্র
* ভাইফোঁটা
* শেষের রাত্রি
* অপরিচিতা
* তপস্বিনী
* পয়লা নম্বর
* পাত্র ও পাত্রী
* নামঞ্জুর গল্প
* সংস্কার
* বলাই
* চিত্রকর
* চোরাই ধন
* বদনাম
* প্রগতিসংহার
* শেষ পুরস্কার
* মুসলমানীর গল্প
* ভিখারিণী
* করুণা

## তথ্যসূত্র

## বহিঃসংযোগ

* গুগলবুকস-এ গল্পগুচ্ছ

বিষয়শ্রেণী:ভারতীয় ছোটগল্প সংকলন
বিষয়শ্রেণী:রবীন্দ্রনাথ ঠাকুরের রচনাবলী
হরি ধান

একটি বিশেষ জাতের উচ্চ ফলনশীল ধান। বাংলাদেশের কৃষক বিজ্ঞানী হরিপদ কাপালী এই ধানের আবিষ্কারক। ঝিনাইদহ জেলার অনেক জমিতে এখন এই ধান চাষ হচ্ছে। বিঘাপ্রতি ফলন ২০ থেকে ২২ মণ। ধানের গোছা পুষ্ট ও খড় শক্ত। মোটা চাল। ভাত মোটা হলেও খেতে সুস্বাদু।

## আবিষ্কারের ইতিহাস

ঝিনাইদহ সদর উপজেলার আসানসোল গ্রামের কৃষক হরিপদ কাপালী ১৯৯৯ সালে নিজের ধানের জমিতে একটি ছড়া তার নজর কাড়ে। ধানের গোছা বেশ পুষ্ট এবং গাছের সংখ্যা তুলনামূলকভাবে বেশি। এ ছড়াটি তিনি নজরদারিতে রাখলেন। ধানের বাইল (ছড়া) বের হলে তিনি দেখতে পান বাইলগুলো তুলনামূলকভাবে অন্য ধানের চেয়ে দীর্ঘ, এবং প্রতিটি বাইলে ধানের সংখ্যাও বেশি। ধান পাকলে তিনি আলাদা করে বীজ ধান হিসেবে রেখে দিলেন। পরের মৌসুমে এগুলো আলাদা করে আবাদ করলেন এবং আশাতীত ফলন পেলেন। এভাবে তিনি ধানের আবাদ বাড়িয়ে চললেন। আর নিজের অজান্তেই উদ্ভাবন করলেন এক নতুন প্রজাতির ধান, হরিধান। মূলতঃ ডারউইনের আবিষ্কৃত কৃত্রিম নির্বাচনের একটি সফল পরীক্ষা সম্পন্ন করেছেন প্রান্তিক কৃষক হরিপদ কাপালী  । ইরি ও বোরো মৌসুমে এ ধান আবাদ করতে হয়। তার গ্রামের কৃষকরা এর থেকে উপকৃত হওয়ার পর পুরো বাংলাদেশে এর আবাদ ব্যাপকভাবে ছড়িয়ে পড়ে।

## বৈজ্ঞানিক তথ্য

বাংলাদেশ কৃষি বিশ্ববিদ্যালয়ে করা গবেষণায় দেখা গেছে আমন ধানের উচ্চফলনশীল জাত ব্রি-৫৬ ভ্যারাইটির ধানের ফলন প্রতি হেক্টর জমিতে গড়ে ৫.৫১ টন সেখানে হরিধানের ফলন ৬.০৮ টন। এছাড়াও খড় পাওয়া যায় ৬.৪৫ টন যা ব্রি-৫৬ ধান থেকে বেশি। ২০% ইউরিয়া প্রয়োগে হরিধানের সর্বোচ্চ ফলন প্রতি হেক্টরে ৬.৪৩ টন পর্যন্ত পাওয়া গেছে।

## তথ্যসূত্র

বিষয়শ্রেণী:ধানের জাত
মিশেল ব্রেআল

**মিশেল জুল আলফ্রেদ ব্রেআল** () (মার্চ ২৬, ১৮৩৮ - ১৯১৫) একজন ফরাসি ভাষাতাত্ত্বিক। তার জন্ম রেনিশ বাভারিয়ার লাঁদোতে। তাকে আধুনিক অর্থবিজ্ঞানের জনক বলা হয়।

## পাদটীকা

বিষয়শ্রেণী:ফরাসি ভাষাতাত্ত্বিক
বিষয়শ্রেণী:১৮৩৮-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:১৮৩২-এ জন্ম
বিষয়শ্রেণী:ম্যারাথন দৌড়
এমিল বঁভনিস্ত

**এমিল বঁভনিস্ত** () (১৯০২–১৯৭৬) একজন ফরাসি ভাষাবিজ্ঞানী। তিনি ইন্দো-ইউরোপীয় ভাষার ওপর গবেষণার জন্য বিখ্যাত ।

## পাদটীকা


বিষয়শ্রেণী:ফরাসি ভাষাবিজ্ঞানী
বিষয়শ্রেণী:১৯০২-এ জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
জন ল্যাংশ অস্টিন

**জন ল্যাংশ অস্টিন** (ইংরেজি: **John Langshaw Austin**; মার্চ ২৬, ১৯১১ – ফেব্রুয়ারি ৮, ১৯৬০) ছিলেন ব্রিটিশ ভাষার দার্শনিক। উক্তি কর্ম বিষয়ে বর্তমান তত্ত্বের বেশির ভাগ অংশ তিনিই রচনা করেন। তিনি এরিস্টটেলিয়ান সোসাইটির সভাপতি ছিলেন।

## জীবনী
অস্টিন ১৯১১ সালের ২৬ মার্চ ইংল্যান্ডের ল্যাঙ্কাশায়ারের ল্যাঙ্কাস্টারে জন্মগ্রহণ করেন। তার পিতা জিওফ্রে ল্যাংশ অস্টিন (১৮৮৪-১৯৭১) ছিলেন একজন স্থপতি এবং মাতা মেরি হাটন বাউয়েস-উইলসন (১৮৮৩-১৯৪৮)। জন তাদের দ্বিতীয় পুত্র। ১৯২১ সালে তাদের পরিবার স্কটল্যান্ডে চলে যায়। সেখানে জনের বাবা সেন্ট অ্যান্ড্রুসের সেন্ট লিওনার্ডস স্কুলের সচিব হিসেবে নিযুক্ত হন। জন ১৯২৪ সালে শ্রিউসবারি স্কুলে ভর্তি হন এবং সেখান থেকে ক্লাসিকস-এ বৃত্তি লাভ করে ১৯২৯ সালে ক্লাসিকস বিষয়ে বেলিয়ল কলেজ, অক্সফোর্ডে পড়তে যান।

১৯৩৩ সালে তিনি *লিটারে হিউম্যানিওরেস* (ক্লাসিকস ও দর্শন) বিষয়ে প্রথম স্থান অধিকার করে এবং গ্রিক পদ্যের জন্য গেইসফোর্ড পুরস্কার লাভ করেন এবং প্রথম শ্রেণীতে সম্মান অর্জন করেন। লিটারে হিউম্যানিওরেস তাকে গভীর দর্শনের সাথে পরিচয় করিয়ে দেয় এবং এরিস্টটল সম্পর্কে আগ্রহ সৃষ্টি করে। এরিস্টটল ছাড়া তিনি ইমানুয়েল কান্ট, গট‌ফ্রিড লাইব‌নিৎস ও প্লেটো (বিশেষ করে *থিয়েটিটাস*) সম্পর্কেও আগ্রহ জন্মে। তার সমসাময়িকদের মধ্যে জর্জ এডওয়ার্ড ম্যুর, জন কুক উইলসন ও হ্যারল্ড আর্থার প্রিচার্ড তাকে প্রভাবিত করে। ইহা প্রতীয়মান হয় যে জন অস্টিনের দর্শন বিষয়ক কিছু প্রশ্ন এই তিনজনের সাথে সংস্পর্শে আসার ফলশ্রুতিতে গৃহীত হয়েছে।

অস্টিন ১৯৩৫ সালে প্রথম অধ্যাপনা পেশায় জড়িত হন ম্যাগডালেন কলেজ, অক্সফোর্ডের ফেলো ও টিউটর হিসেবে। দ্বিতীয় বিশ্বযুদ্ধ চলাকালীন তিনি ব্রিটিশ ইনটেলিজেন্স কর্পসের হয়ে কাজ করেছেন। ওয়ারনক ১৯৬৩: ৯ এ এক প্রতিবেদনে বলা হয় তিনি নিখুঁতভাবে ডি-ডেতে জীবন বাঁচানোর সবচেয়ে বেশি ভূমিকা পালন করেন। অস্টিন লেফটেন্যান্ট কর্নেল পদসহ সেনাবাহিনীর পদ থেকে অব্যাহতি নেন এবং তার কাজের জন্য তাকে অর্ডার অব দ্য ব্রিটিশ এম্পায়ার, ফরাসি ক্রোয়া দি গের, ও মার্কিন যুক্তরাষ্ট্রের লিজিয়ন অব মেরিট-এ ভূষিত করা হয়।

যুদ্ধের পর অস্টিন অক্সফোর্ড বিশ্ববিদ্যালয়ে নৈতিক দর্শনের অধ্যাপক হিসেবে যোগদান করেন। তিনি সেখানে তার বিখ্যাত "অস্টিন্‌স স্যাটারডে মর্নিংস"-এ তার ছাত্র ও সহকর্মীদের নিয়ে ভাষার ব্যবহার নিয়ে আলোচনা করতেন, কিন্তু এর মধ্যে মাত্র কয়েকটি আলোচনা প্রকাশিত হয়েছে।

অস্টিন পঞ্চাশের দশকের মধ্যভাগে হার্ভার্ড বিশ্ববিদ্যালয় ও ক্যালিফোর্নিয়া বিশ্ববিদ্যালয়, বার্কলিতে যান। ১৯৫৫ সালে তিনি উইলিয়াম জেমসের বক্তৃতা দেন যা পরে "হাউ টু ডো থিংস উইথ ওয়ার্ডস" নামে পরিচিতি লাভ করে, এবং একটি সেমিনারে অংশগ্রহণ করেন যার বিষয়বস্তু "আ প্লিয়া ফর এক্সকিউজেস" বের করতে সক্ষম হয়। এই সময়ে তিনি নোম চম্‌স্কির সাথে সাক্ষাৎ করেন এবং তাদের মধ্যে বন্ধুত্ব হয়। তিনি ১৯৫৬ সাল থেকে ১৯৫৭ সাল পর্যন্ত এরিস্টটেলিয়ান সোসাইটির সভাপতি ছিলেন।

## তথ্যসূত্র

## বহিঃসংযোগ

বিষয়শ্রেণী:১৯১১-এ জন্ম
বিষয়শ্রেণী:১৯৬০-এ মৃত্যু
বিষয়শ্রেণী:ইংরেজ দার্শনিক
বিষয়শ্রেণী:বিশ্লেষণী দার্শনিক
বিষয়শ্রেণী:ভাষার দার্শনিক
বিষয়শ্রেণী:ল্যাঙ্কাস্টার, ল্যাঙ্কাশায়ারের ব্যক্তিত্ব
বিষয়শ্রেণী:সাধারণ ভাষা দর্শন
বিষয়শ্রেণী:২০শ শতাব্দীর ব্রিটিশ লেখক
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:বিশ্লেষক দার্শনিক
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:ব্রিটিশ যুক্তিবিজ্ঞানী
বিষয়শ্রেণী:যুক্তিবিজ্ঞানের ইতিহাস
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:২০শ শতাব্দীর ব্রিটিশ দার্শনিক
জন কেনেথ গলব্রেইথ

**জন কেনেথ গলব্রেইথ** (; সঠিকভাবে  । কিন্তু সাধারণভাবে  ), ওসি, পি এইচ. ডি., এল এল. ডি. (অক্টোবর ১৫, ১৯০৮ – এপ্রিল ২৯, ২০০৬) ছিলেন বিংশ শতাব্দীর সবচেয়ে প্রভাবশালী মার্কিন অর্থনীতিবিদদের মধ্যে অন্যতম। তিনি কিনসীয় ও প্রতিষ্ঠানবাদী অর্থনীতিবিদ এবং রাজনৈতিক উদারনীতিবাদ ও প্রগতিশীল মূল্যবোধের একজন অগ্রগণ্য সমর্থক ছিলেন। তিনি অর্থনীতির বিভিন্ন বিষয়ের ওপর প্রচুর সহজপাঠ্য ও জনপ্রিয় বই লিখেছেন।

## উক্তি
* "Faced with the choice between changing one's mind and proving that there is no need to do so, almost everybody gets busy on the proof."
* "If you feed enough oats to the horse, some will pass through to feed the sparrows." - in relation to trickle-down economics
* "পুঁজিবাদী ব্যবস্থায় এক মানুষ শোষণ করে অন্য মানুষকে। সাম্যবাদী ব্যবস্থায় ঠিক তার বিপরীতটি ঘটে।" ("Under capitalism, man exploits man. Under communism, it's just the opposite.")
* "অর্থনৈতিক ভবিষৎবাণীর একমাত্র কাজ হল জ্যোতিষশাস্ত্রের গ্রহণযোগ্যতা বাড়ানো।" ("The only function of economic forecasting is to make astrology look respectable.")
* "আধুনিক রক্ষণশীলেরা নৈতিক দর্শনের সবচেয়ে পুরনো একটি অনুশীলনে রত, আর তা হল স্বার্থপরতার নৈতিক ন্যায্যতার উন্নততর একটি ব্যাখ্যার সন্ধান। ("The modern conservative is engaged in one of man's oldest exercises in moral philosophy; that is, the search for a superior moral justification for selfishness.")
* "If all else fails, immortality can always be assured by spectacular error."
* "It is a well known and very important fact that America's founding fathers did not like taxation without representation. It is a lesser known and equally important fact that they did not much like taxation with representation."
* (Having been asked how he managed to write so much) "I wake up early, have a good breakfast, and begin."
* "Humility is not always compatible with truth."
* "People of privilege will always risk their complete destruction rather than surrender any material part of their advantage."
* "Politics is not the art of the possible. It consists of choosing between the disastrous and the unpalatable."

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:মার্কিন রাষ্ট্রদূত
বিষয়শ্রেণী:মার্কিন অর্থনীতিবিদ
বিষয়শ্রেণী:কানাডীয় আমেরিকান
বিষয়শ্রেণী:কানাডীয় অর্থনীতিবিদ
বিষয়শ্রেণী:হার্ভার্ড ইউনিভার্সিটি অধ্যাপক
বিষয়শ্রেণী:কিনসীয় অর্থনীতি
বিষয়শ্রেণী:উদারনীতিবাদ
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:সাহিত্য ও শিক্ষায় পদ্মবিভূষণ প্রাপক
বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
বিষয়শ্রেণী:কৃষি-অর্থনীতিবিদ
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:স্কটিশ বংশোদ্ভূত কানাডীয় ব্যক্তি
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:ফোর ফ্রিডমস পুরস্কার প্রাপক
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
দক্ষিণ এশীয় আঞ্চলিক সহযোগিতা সংস্থা

**দক্ষিণ এশীয় আঞ্চলিক সহযোগিতা সংস্থা** (সংক্ষেপে **সার্ক**) দক্ষিণ এশিয়ার একটি আঞ্চলিক সংস্থা। এর সদস্য দেশগুলো বাংলাদেশ, পাকিস্তান, ভারত, শ্রীলঙ্কা, মালদ্বীপ, নেপাল, ভুটান এবং আফগানিস্তান। চীন, জাপান, যুক্তরাষ্ট্র, দক্ষিণ কোরিয়া, ইরান, মায়ানমার, মরিশাস, অস্ট্রেলিয়া ও ইউরোপীয় ইউনিয়ন হল সার্কের ৯টি পর্যবেক্ষক রাষ্ট্র। সার্ক ১৯৮৫ সালের ৮ই ডিসেম্বর প্রতিষ্ঠিত হয়েছিল। জেনারেল হুসাইন মোহাম্মদ এরশাদের শাসনকালে সার্কের পথ চলা শুরু হয়েছিল। বাংলাদেশ, ভারত, পাকিস্তান, নেপাল, ভুটান, মালদ্বীপ ও শ্রীলঙ্কা নেতারা দক্ষিণ এশিয়ার আঞ্চলিক, অর্থনৈতিক, সামাজিক ও সাংস্কৃতিক উন্নয়ন এবং অন্যান্য উন্নয়নশীল দেশসমূহের সাথে বন্ধুত্বপূর্ণ সম্পর্ক ও সহযোগিতা করার লক্ষ্যে এক রাজকীয় সনদপত্রে আবদ্ধ হন। এটি অর্থনৈতিক, প্রযুক্তিগত, সামাজিক, সাংস্কৃতিক এবং উন্নয়নের যৌথ আত্মনির্ভরশীলতা জোর নিবেদিত। সার্কের প্রতিষ্টাতা সদস্য সমূহ হল বাংলাদেশ, ভারত, পাকিস্তান, শ্রীলঙ্কা, নেপাল, মালদ্বীপ, ভুটান এবং ২০০৭ সালে আফগানিস্তান সার্কের সদস্য পদ লাভ করে। রাষ্ট্রের শীর্ষ মিটিং সাধারণত বাৎসরিক ভিত্তিতে নির্ধারিত এবং পররাষ্ট্র সচিবদের সভা দুই বছর পর পর অনুষ্ঠিত হয়। নেপালের রাজধানী কাঠমান্ডু সার্কের সদর দফতর অবস্থিত।

## ইতিহাস
প্রথম দক্ষিণ এশীয় আঞ্চলিক সহযোগিতার জন্য একটি কাঠামো প্রতিষ্ঠার প্রস্তাবটি বাংলাদেশের প্রাক্তন রাষ্ট্রপতি জিয়াউর রহমানের চিন্তাধারা থেকে আসে। 

## সচিবালয়
[thumb|সার্ক সচিবালয় [কাঠমান্ডু, নেপাল]]

সার্ক সচিবালয় জানুয়ারি ১৭, ১৯৮৭ সালে নেপালের রাজধানী কাঠমান্ডুতে প্রতিষ্ঠিত হয় এবং নেপালের প্রথিতযশা রাজা বীরেন্দ্র বীর বিক্রম শাহ দেব এটি উদ্বোধন করেন।

### আঞ্চলিক কেন্দ্রসমূহ
সার্কের আঞ্চলিক কেন্দ্রসমূহ:

## মহাসচিব

## শীর্ষ সম্মেলন

## সার্কের বর্তমান নেতৃবৃন্দ

## আরও দেখুন
* বে অফ বেঙ্গল ইনিশিয়েটিভ ফর মাল্টিসেক্টরাল, টেকনিকাল এন্ড ইকনমিক কোঅপারেশন
* সার্ক সম্মেলনের তালিকা
* মেকং-গঙ্গা সহযোগিতা
* দক্ষিণ এশীয় মুক্ত বাণিজ্য অঞ্চল
* দক্ষিণ এশিয়ার উপআঞ্চলিক অর্থনৈতিক সহযোগিতা

## তথ্যসূত্র

* 

## বহিঃসংযোগ

* 
* সার্ক যুব 

বিষয়শ্রেণী:১৯৮৫-এ প্রতিষ্ঠিত সংগঠন
বিষয়শ্রেণী:আন্তর্জাতিক অর্থনৈতিক সংস্থা
বিষয়শ্রেণী:জাতিসংঘ সাধারণ পরিষদের পর্যবেক্ষক
বিষয়শ্রেণী:আঞ্চলিক রাষ্ট্রসংঘ
বিষয়শ্রেণী:এশিয়া ভিত্তিক আন্তর্জাতিক সংস্থা
বিষয়শ্রেণী:আফগানিস্তানের বৈদেশিক সম্পর্ক
বিষয়শ্রেণী:নেপালের বৈদেশিক সম্পর্ক
বিষয়শ্রেণী:পাকিস্তানের বৈদেশিক সম্পর্ক
বিষয়শ্রেণী:বাংলাদেশের বৈদেশিক সম্পর্ক
বিষয়শ্রেণী:ভুটানের বৈদেশিক সম্পর্ক
বিষয়শ্রেণী:মালদ্বীপের বৈদেশিক সম্পর্ক
বিষয়শ্রেণী:শ্রীলঙ্কার বৈদেশিক সম্পর্ক
বিষয়শ্রেণী:নেপাল ভিত্তিক সংগঠন
বিষয়শ্রেণী:দক্ষিণ এশীয় আঞ্চলিক সহযোগিতা সংস্থা
বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা
বিষয়শ্রেণী:ভারতের বৈদেশিক সম্পর্ক
নন্দিত নরকে

**নন্দিত নরকে** বাংলাদেশের কথাসাহিত্যিক হুমায়ূন আহমেদের প্রথম উপন্যাস। এর রচনাকাল ১৯৭০ এবং প্রকাশিত হয় ১৯৭২ সালে। ঢাকা বিশ্ববিদ্যালয়ে রসায়ন বিভাগে অধ্যয়নকালে হুমায়ূন আহমেদ উপন্যাসটি রচনা করেন। এ সময় তিনি ঢাকা বিশ্ববিদ্যালয়ের হাজী মুহম্মদ মুহসীন হলের আবাসিক ছাত্র ছিলেন।

## প্রকাশনা তথ্যাদি
১৯৭০-এ লিখিত হলেও উপন্যাসটি ১৯৭১-এর মুক্তিযুদ্ধের কারণে তখন প্রকাশিত হয়নি। বাংলাদেশ স্বাধীন হওয়ার অব্যবহিত পর ঢাকা থেকে প্রকাশিত *মুখপত্র* নামীয় একটি সংকলনে এ উপন্যাসটি প্রকাশ হওয়ার পর বিশিষ্ট বুদ্ধিজীবী ও সাহিত্যিক আহমদ ছফা উপন্যাসটি পুস্তকাকারে প্রকাশের উদ্যোগ গ্রহণ করেন। এই উদ্যোগেরই ধারাবাহিকতায় ১৯৭২ এর শেষ দিকে খান ব্রাদার্স এ্যাণ্ড কোং উপন্যাসটি পুস্তকাকারে প্রকাশ করে। প্রকাশক হিসেবে কে, এম, ফারুক খানের নাম মুদ্রিত ছিল। মলাট ছিল বোর্ডের তৈরি। মূল্য রাখা হয়েছিল সাড়ে তিন টাকা। গ্রন্থটির প্রচ্ছদ অঙ্কন করেছিলেন কাইয়ুম চৌধুরী। বইটির উৎসর্গপত্রে লিখিত ছিল, "নন্দিত নরকবাসী মা-বাবা, ভাইবোনদের"।

'In Blissful Hell' শিরোনামে উপন্যাসটির ইংরেজি অনুবাদ এপ্রিল, ১৯৯৩-এ প্রকাশিত হয়।

## গল্পসংক্ষেপ

## আলোচনা
এটি একটি স্বল্প দৈর্ঘ্য উপন্যাস। খান ব্রাদার্স কর্তৃক প্রকাশিত প্রথম সংস্করণে এর পরিসর ছিল মাত্র ৭০ পৃষ্ঠা। অনেক ক্ষেত্রে ছোট গল্পের দৈর্ঘ্যও এর চেয়ে বেশি হয়। হুমায়ূন আহমেদ সীমিত পরিসরেই উপন্যাসের আবহ তৈরি করতে পেরেছিলেন। প্রথম উপন্যাসেই হুমায়ূন আহমেদ ব্যাপক পাঠকের মুগ্ধ মনোযোগ আকর্ষণ সক্ষম হয়েছিলেন।

### আহমদ শরীফের ভূমিকা
বাংলা ভাষা ও সাহিত্যের বিশিষ্ট পণ্ডিত অধ্যাপক আহমদ শরীফ স্বতঃপ্রণোদিত হয়ে এ উপন্যাসের একটি ভূমিকা লিখে দিয়েছিলেন।

## জনসংস্কৃতি

* নাট্যদল বহুবচন ১৯৭৫ সালে উপন্যাসটির নাট্যরূপ দেয় এবং মঞ্চায়ন করে।
* কবি বেলাল আহমেদ পরিচালনায় উপন্যাসটির চলচ্চিত্র রূপ ২০০৬ সালে মুক্তি পায়।

## তথ্যসূত্র

বিষয়শ্রেণী:১৯৭২-এর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:১৯৭২-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:হুমায়ূন আহমেদের উপন্যাস
বিষয়শ্রেণী:চলচ্চিত্রে অভিযোজিত বাংলাদেশী উপন্যাস
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী উপন্যাস
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০০৬-এর চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:বাংলাদেশের পটভূমিতে চলচ্চিত্র
বিষয়শ্রেণী:বাংলা নাটক
বিষয়শ্রেণী:বাংলাদেশী নাটক
সংশপ্তক (উপন্যাস)

**সংশপ্তক** শহীদুল্লাহ কায়সারের একটি উপন্যাস। ১৯৬৪ সালে রচিত এই উপন্যাসটি ১৯৬৫ সালে প্রকাশিত হয়। পরবর্তীতে আবদুল্লাহ আল মামুন নাট্যরূপ প্রদান করেন এবং যা বাংলাদেশ টেলিভিশনে সম্প্রচারিত হয়। সংশপ্তক নাটকটি বাংলাদেশে টিভি নাটকের অন্যতম জনপ্রিয় নাটক হিসেবে বিবেচনা করা হয়। *সংশপ্তক* শব্দের অর্থ হয় জয় না হয় মৃত্যু।

## তথ্যসূত্র

## বহিঃসংযোগ
* সংশপ্তক উপন্যাস নিয়ে আহমেদ মাওলার একটি বিশ্লেষণধর্মী লেখা 

বিষয়শ্রেণী:বাংলা ভাষার উপন্যাস
বিষয়শ্রেণী:১৯৬৫-এর উপন্যাস
গেয়র্গ সিমোন ওম

জর্জ সাইমন ওহম (১৬ মার্চ, ১৭৮৯ - ৬ জুলাই, ১৮৫৪)  ছিলেন জার্মান পদার্থ বিজ্ঞানী ও গণিতবিদ। ১৮২৬ সালে তিনি ও'মের সূত্র আবিষ্কার করেন। তার ছোট ভাই মার্টিন ওম একজন প্রখ্যাত গণিতবিদ।

## জীবনী
### প্রাথমিক জীবন
গেয়র্গ ওম ১৭৮৯ সালে এরলাঙেন, জার্মানিতে এক প্রোটেস্ট্যান্ট পরিবারে জন্মগ্রহণ করেন। তার পিতা ইয়োহান ভল্‌ফগাং ওম ছিলেন একজন তালামিস্ত্রি এবং মাতা মারিয়া এলিজাবেথ বেক ছিলেন এরলাঙেনের একজন দর্জির মেয়ে। গেয়র্গের পিতামাতা শিক্ষিত ছিলেন না, কিন্তু তার পিতা নিজ উদ্যোগে পড়াশুনা করেন এবং তার সন্তানদের পাঠদান করেন। গেয়র্গের সাত ভাইবোনের মধ্যে মাত্র তিনজন প্রাপ্ত বয়স পর্যন্ত বেঁচে ছিলেন। তারা হলেন গেয়র্গ সিমোন ওম, তার ছোট ভাই গণিতবিদ মার্টিন ওম এবং তার বোন এলিজাবেথ বারবারা। গেয়র্গের দশ বছর বয়সে তার মা মারা যান।

### শিক্ষাজীবন
শৈশব থেকে গেয়র্গ ও মার্টিনকে পড়াতেন তার পিতা। তারা দুজনেই গণিত, পদার্থ বিজ্ঞান, রসায়ন ও দর্শন বিষয়ে ভালো করেন। গেয়র্গ ১১ থেকে ১৫ বছর বয়স পর্যন্ত এরলাঙেন জিমনেসিয়াম থেকে বৈজ্ঞানিক প্রশিক্ষণ লাভ করেন, যা তারা দুই ভাই তাদের পিতার কাছ থেকে যা শিখেছিলেন তার বিপরীত ছিল।

গেয়র্গের পিতা যখন বুঝতে পারলেন তার সন্তান শিক্ষার সুযোগ নষ্ট করছে, তখন তিনি তাকে সুইজারল্যান্ডে পাঠিয়ে দেন। সেখানে ১৮০৬ সালের সেপ্টেম্বরে তিনি গণিতের শিক্ষক হিসেবে গোট্‌স্টাড বেই নিডাউ স্কুলে নিয়োগ লাভ করেন।

কার্ল ক্রিস্টিয়ান ফন লাংস্‌ডর্ফ ১৮০৯ সালের শুরুর দিকে এরলাঙেন বিশ্ববিদ্যালয় ছেড়ে হেইডেলবের্গ বিশ্ববিদ্যালয় এ চলে যান। গেয়র্গ ও তার সাথে হেইডেলবের্গ চলে যান এবং নতুন করে গণিত চর্চা শুরু করেন। লাংস্‌ডর্ফ তাকে তার নিজের মত করে গণিত চর্চা করতে উপদেশ দেন এবং তাকে লেওনার্ড অয়লার, পিয়ের সিমোঁ লাপ্লাস, ও সিলভেস্ত্রে ফ্রাসোয়া লাক্রোইক্সের গবেষণাপত্র পড়তে বলেন। গেয়র্গ তার উপদেশ মেনে নেন কিন্তু ১৮০৯ সালের মার্চে গোট্‌স্টাড মনাস্টারির শিক্ষকের পদ ছেড়ে দিয়ে নিউশাটেলে প্রাইভেট শিক্ষক হয়ে যান। দুই বছর তিনি প্রাইভেট শিক্ষক হিসেবে তার দায়িত্ব পালন করেন এবং লাংস্‌ডর্ফের উপদেশানুসারে তিনি তার গণিত চর্চা চালিয়ে যান। পরবর্তীতে ১৮১১ সালের এপ্রিলে তিনি এরলাঙেন বিশ্ববিদ্যালয়ে ফিরে আসেন।

### মৃত্যু
গেয়র্গ ১৮৫৪ সালের ৬ জুলাই মিউনিখে মৃত্যুবরণ করেন। তাকে আল্টের সুয়েড্‌ফ্রিডফে সমাধিস্থ করা হয়।

## তথ্যসূত্র

বিষয়শ্রেণী:১৭৮৯-এ জন্ম
বিষয়শ্রেণী:১৮৫৪-এ মৃত্যু
বিষয়শ্রেণী:জার্মান পদার্থবিজ্ঞানী
বিষয়শ্রেণী:জার্মান গণিতবিদ
বিষয়শ্রেণী:এরলাঙেনের ব্যক্তিত্ব
বিষয়শ্রেণী:কপলি পদক বিজয়ী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:জার্মান প্রোটেস্ট্যান্ট